stanford-oval/wikipedia huggingface dataset:
Drépano (Argolis)

| Drépano Δρέπανο |
| --- | --- |
 Drépanon kylää.
 Drépano
 Koordinaatit: 37°32′25″N, 22°53′33″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kylä
 – Kallikrates-koodi:  4101020101
Väkiluku (2011):  1 272
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Drépano (kreik. Δρέπανο, kath.kreik. Δρέπανον, Drépanon) on Kreikan kylä, joka kuuluu hallinnollisesti Náfplion kuntaan, Argoliin alueyksikköön ja Peloponnesoksen alueeseen. Kylän väkiluku on 1 272 (vuonna 2011).
Drépanon Pyhien Adrianoksen ja Natalian (Ágioi Adrianós kai Natalía) kirkko.
Drépanon kylä sijaitsee Argoliinlahden pohjoisosassa olevan pienemmän lahden pohjukassa noin kahdeksan kilometriä itäkaakkoon Náfplion kaupungista. Kylän vanha osmanivallan ajalta periytynyt nimi oli Chaïdárion (Χαϊδάριον) eli Chaïntári (Χαϊντάρι), joka tuli seutua hallinneesta Agha Haidarista. Nykyinen nimi otettiin käyttöön vuonna 1930.
Drépano muodostaa myös laajemman kyläyhdyskunnan (Τοπική Κοινότητα Δρεπάνου, Topikí Koinótita Drepánou), johon kuuluvat varsinaisen Drépanon kylän lisäksi kylät Kallithéa, Marathéa, Néa Marathéa ja Vivári. Koko yhdyskunnan väkiluku on 1 749. Vuodesta 1997 se kuului Asínin kuntaan ja vuodesta 2011 lähtien Náfplion kunnan Asínin kunnallisyksikköön.
Aiheesta muualla

Kuvia tai muita tiedostoja aiheesta Drépano Wikimedia Commonsissa
Drépano (Akhaia)

| Drépano> Δρέπανο |
| --- | --- |
 Drépanon niemenkärki.
  Drépano 
Sijainti:  38°20′28″N, 21°50′46″E
Merialue:  Joonianmeri, Välimeri
Vesialue:  Korintinlahti
Valtio
Valtio:  Kreikka
Alue:  Länsi-Kreikka
Alueyksikkö:  Akhaia
Kunta:  Patras
Drépano (kreik. Δρέπανο), antiikin Drepanon (m.kreik. Δρέπανον), on niemi Peloponnesoksen niemimaalla Kreikassa. Se on niemimaan pohjoisin kohta, ja työntyy Korintinlahteen noin seitsemän kilometriä länteen Ríon ja Antírrion välisestä salmesta ja nykyisestä Ríon–Antírrion sillasta. Hallinnollisesti niemi kuuluu Patraksen kuntaan, Akhaian alueyksikköön ja Länsi-Kreikan alueeseen.
Drépanon niemen majakka.
Drépanon niemenkärki on pitkä, kapea, matala ja hiekkainen. Sen juuressa on majakka. Antiikin aikana Strabon sekoitti Drepanonin Rhioniin eli nykyisen Ríon paikkaan. Pausanias yhdisti niemen nimen Kronoksen sirppiin, mutta sama nimi esiintyy antiikissa monien muidenkin matalien, hiekkaisten sirpinmuotoisten niemien nimenä.
Aiheesta muualla

Kuvia tai muita tiedostoja aiheesta Drépano Wikimedia Commonsissa
Tatlinin torni

Tornin pienoismalli, 1919
Lontoon Royal Academy of Artsin edustalle rakennettiin vuonna 2011 Kolmannen internationaalin muistomerkin pienoismalli kokoon 1:42.
Tatlinin torni eli Kolmannen internationaalin muistomerkki oli ukrainalaisen taiteilija ja arkkitehti Vladimir Tatlinin vuonna 1920 visioima monumentti, jonka oli määrä olla kaksi kertaa Eiffel-tornin korkuinen. Tornia ei kuitenkaan koskaan rakennettu Moskovaan, kuten oli tarkoitus.
Suunnitelmat

Tatlinin konstruktivistinen torni suunniteltiin rakennettavaksi teollisista materiaaleista, kuten raudasta, lasista ja teräksestä. Materiaaleissa, rakennuksen muodoissa ja käyttötarkoituksissa rakennus kuviteltiin moderniuden kasvavaksi symboliksi. Rakennuksen perusmuodoksi Tatlin ideoi kaksoisspiraalin, joka olisi kiertynyt 400 metrin korkeuteen ja jonka ympäri vierailijoita olisi kierrätetty erilaisten mekaanisten laitteiden avulla. Päärakenteessa olisi ollut neljä suurta riippuvaa geometrista rakennelmaa. Ne olisivat pyörineet eri nopeuksilla. Rakennuksen pohjaosassa olisi ollut kuutio, joka suunniteltiin luentojen, konferenssien ja lakiasäätävien kokousten tapahtumapaikaksi. Kuutio olisi kiertänyt ympäri vuoden aikana kerran. Kuution yläpuolella olisi ollut kerran kuukaudessa ympäri kiertyvä pyramidi, jossa olisi ollut tilat toimintoja varten. Sen yläpuolella olisi ollut lieriö, joka kiertyisi ympäri kerran päivässä, ja siinä olisi ollut toimitilat tiedotustoiminnalle: uutistiedotteiden ja manifestien julkaiseminen lennätinteitse, radion kautta ja kovaäänisistä. Ylimpänä olisi ollut pallonpuolisko radiolaitteille. Lieriöön suunniteltiin asenettavaksi myös valtava ulkoilmavalkokangas.
Arvio

Monumentin on usein ajateltu olevan konstruktivistisen arkkitehtuurin merkittävin ilmiö mutta ei toteuttamiskelpoinen rakennuksena. Vaikka vallankumouksen pyörteissä olevalla Venäjällä olisi saatu kokoon rakentamiseen tarvittava määrä terästä, asuntopulan ja poliittisen kuohunnan vallitessa rakennuksen rakenteellisesta käytännöllisyydestä ei ollut takeita.
Mallit

Tatlinin tornista on pienoismallit Moskovan Tretjakovin galleriassa ja Tukholman Moderna museetissa. Vuonna 2011 rakennuksen suurikokoinen pienoismalli pystytettiin Lontoon Royal Academy of Artsin etupihalle.
Aiheesta muualla

Tatlin's Tower and the World (Arkistoitu – Internet Archive) — Projekti, jonka tarkoitus on rakentaa Tatlinin torni kokonaisuudessaan.
Tatlin's Tower - The Monument to the Third International Moscow Location (Arkistoitu – Internet Archive) - 3D-malli Tatlinin tornista.
Aiheesta muualla > Videot

Architecture and the Russian Avant-garde (Pt 2 Tatlins Tower) - tietokonegrafiikalla, arkistomateriaalilla ja Moskovan paikkoja näyttämällä tämä video kertoo Tatlinin panostuksista maailman arkkitehtuurille ja miltä tämä torni olisi näyttänyt Moskovassa, jos se olisi rakennettu vallankumouksen jälkeen; Michael Craig; 3:37.
Tatlin's Tower Short Film - Lutz Beckerin mykkäelokuva; 3:40.
Tatlin Tower Hometree in Parliament Square - 3D-animaatiovideo Tatlinin tornin rakentamisesta Lontooseen
Käännös suomeksi
Dokosaani

Dokosaanin rakenne
Dokosaani eli n-dokosaani (C22H46) on 22-hiilinen suoraketjuinen hajuton alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää ainetta. Dokosaanin rakennekaava on CH3(CH2)20CH3, moolimassa 310,61 g/mol, sulamispiste 43.8 °C, kiehumispiste 369 °C, leimahduspiste 113 °C (c.c), tiheys 0.7944 g/cm3 (vesi = 1,0 g/cm3) ja CAS-numero 629-97-0. Dokosaani ei käytännössä liukene veteen, mutta liukenee kloroformiin ja etanoliin sekä erityisen hyvin dietyylieetteriin.
Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.
| Moolimassa | 310,61g/mol |
| --- | --- |
Sulamispiste: 43.8 oC
Kiehumispiste: 369  oC
Leimahduspiste: 113  oC
| C21 | C22 | C23 |
| --- | --- | --- |
| Heneikosaani | Dokosaani | Trikosaani |
Aiheesta muualla

PubChem: Docosane (englanniksi)
ChemBlink: Docosane (englanniksi)
Human Metabolome Database (HMDB): Docosane (englanniksi)
Food Component Database (FooDB): N-Docosane (englanniksi)
Dr. Duke's Phytochemical and Ethnobotanical Databases: N-Docosane (englanniksi)
Pherobase: Floral Compound - 22Hy (englanniksi)
Pherobase: Semiochemical - 22Hy (Arkistoitu – Internet Archive) (englanniksi)
Dora Boothby

| Mitalit | Mitalit | Mitalit |  |
| --- | --- | --- | --- |
|  Dora Boothby |  Dora Boothby |  Dora Boothby |  |
Maa:   Yhdistynyt kuningaskunta
Naisten tennis
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | kaksinpeli |  |
Penelope Dora Harvey Boothby (2. elokuuta 1881 Finchley, Middlesex, Englanti – 22. helmikuuta 1970 Hammersmith, Lontoo) oli brittiläinen naistennispelaaja. Hänet muistetaan parhaiten Wimbledonin naisten kaksinpelin mestaruudesta 1909.
Boothby oli tenniksen kaksinpelin hopeamitalisti Lontoon kesäolympialaisissa 1908. Hän hävisi loppuottelussa Dorothea Douglass Chambersille 1–6, 5–7.
Nelinpelissä Boothby voitti Wimbledonin mestaruuden vuonna 1913.
Grand Slam -finaalit kaksinpelissä > Voitot (1)

| 0 | 1 | 2 | 3 |
| --- | --- | --- | --- |
| Vuosi | Turnaus | Vastustaja loppuottelussa | Loppuottelun tulos |
| 1909 | Wimbledon |  Agnes Morton | 6–4, 4–6, 8–6  |
Grand Slam -finaalit kaksinpelissä > Loppuotteluhäviöt (2)

| 0 | 1 | 2 | 3 |
| --- | --- | --- | --- |
| Vuosi | Turnaus | Vastustaja loppuottelussa | Loppuottelun tulos |
| 1910 | Wimbledon |  Dorothea Douglass Chambers | 2–6, 2–6  |
| 1911 | Wimbledon |  Dorothea Douglass Chambers | 0–6, 0–6  |
Daniel Harrwitz

Daniel Harrwitz
Daniel Harrwitz (29. huhtikuuta 1823 – 9. tammikuuta 1884) oli saksalainen shakkimestari.
Harrwitz syntyi Breslaussa, Preussissa. Hänen maineensa shakinpelaajana kasvoi hänen pelatessaan Pariisissa. Hän oli etevä varsinkin sokkoshakissa
Aiheesta muualla

Daniel Harrwitz ChessGames.com-sivustolla (englanniksi)
Taproot

| Taproot |
| --- | --- |
 Yhtyeen solisti Stephen Richards.
Tiedot
Toiminnassa:  1997–
Tyylilaji:  nu metal, alternative metal, alternative rock, post-grunge
Kotipaikka:   Ann Arbor, Michigan, Yhdysvallat
Laulukieli:  englanti
Jäsenet:  Stephen Richards, laulu, kitara   Mike DeWolf, kitara   Phil Lipscomb, basso   Jarrod Montague, rummut  
Entiset jäsenet:  Nick Fredell   Jarrod Montague  
Levy-yhtiö:  Pimp Ass, 1998-1999   Taproot Sounds, 1999-2000   Atlantic Records/Velvet Hammer Music, 2000–2006   Velvet Hammer Music, 2006–2009   Victory Records, 2009-  
Aiheesta muualla
Kotisivut
Infobox OKNimi-testi OK: 
Taproot on vuonna 1997 perustettu nelihenkinen nu metal -yhtye Ann Arborista, Michiganista. Se on saavuttanut tunnettavuutta nu metal -piireissä ja kiertänyt muun muassa Linkin Parkin ja Kornin kanssa.
Taproot lähetti vuonna 1998 ensimmäisen demonsa Fred Durstille, joka tarjosi yhtyeelle levytyssopimusta Interscope Recordsin kanssa. Levy-yhtiö vaihtui kuitenkin pian Atlantic Recordsiin. Taprootin esikoisalbumi oli Gift, joka ilmestyi kesäkuussa 2000. Single "Headbangers Ball" esitettiin myös MTV2:n Headbangers Ball -show'ssa. Samana vuonna yhtye esiintyi Ozzfestillä.
Taproot vietti seitsemän kuukautta Los Angelesissa äänittämässä Giftin seuraajaa. Albumi Welcome nousi ilmestyessään lokakuussa 2002 Billboard 200 -listan seitsemännelletoista sijalle. Kappale "Poem" pääsi Mainstream Rock Tracks -listan viidenneksi. Welcome on Taprootin tähän mennessä kaupallisesti menestynein albumi. Esiinnyttyään Disturbedin Music as a Weapon Tour -kiertueella ja tehtyään kiertueen Euroopassa Taproot piti kahden vuoden tauon.
Taproot julkaisi vuonna 2005 kolmannen albuminsa, Blue-Sky Researchin. Sen julkaisun yhteydessä yhtye piti kiertueen Evans Bluen ja From Satelliten kanssa. Levytyssopimus Atlantic Recordsin kanssa loppui 2006.
Jäsenet

Stephen Richards - laulu, kitara  (1997-)
Mike DeWolf - kitara (1997-)
Phil Lipscomb - basso (1997-)
Dave Coughlin - rummut (2013-)
Jäsenet > Entiset jäsenet

Jarrod Montague - rummut (1997-2008)
Nick Fredell - rummut (2008-2013)
Diskografia > Albumit

Gift (2000)
Welcome (2002)
Blue-Sky Research (2005)
Our Long Road Home (2008)
Plead the Fifth (2010)
The Episodes (2012)
SC\SSRS (2023)
Diskografia > Singlet

Again & Again (2000)
I (2001)
Poem (2002)
Mine (2003)
Calling (2005)
Birthday (2005)
Wherever I Stand (2008)
Path Less Taken (2009)
Fractured (Everything I Said Was True) (2010)
Release Me (2010)
"No Surrender" (2012)
"The Everlasting" (2012)
"V\CT\M \ PLAY" (2023)
Lisäksi yhtye julkaisi alkuaikoinaan omakustanteet ...Something More Than Nothing (1998) ja Upon Us (1999).
Aiheesta muualla

Viralliset sivut (englanniksi)
D’yer Mak’er

| ”D’yer Mak’er” Led Zeppelin |
| --- | --- | --- |

Singlen tiedot
 Albumilta: Houses of the Holy
 B-puoli: ”The Crunge”
 Äänitetty : toukokuu 1972
 Julkaistu: 17. syyskuuta 1973
 Formaatti: 7″-single
 Tekijä(t): Bonham/Jones/Page/Plant
 Tuottaja(t): Jimmy Page
 Tyylilaji: reggae, rock
 Kesto: 04.23
 Levy-yhtiö: Atlantic Records
Led Zeppelinin muut singlet
| ”Over the Hills and Far Away” 1973 | ”D’yer Mak’er” 1973 | ”Trampled Under Foot” 1975 |
D’yer Mak’er on rockyhtye Led Zeppelinin kappale. Se julkaistiin vuonna 1973 sekä singlenä että yhtyeen albumilla Houses of the Holy. Kappale on suosittu varsinkin Yhdysvalloissa ja siellä sitä soitetaan nykypäivänäkin aktiivisesti maan radiokanavilla. Kappaleessa on paljon reggae-vaikutteita. Laulaja Robert Plant sai idean kappaleeseen käydessään Jamaikalla lomamatkalla.
Kappaleen rakenne

Kappale alkaa John Bonhamin lyhyellä rummutuksella, johon lievästi reggae-tyyppinen kitaransoitto tulee mukaan. Koko kappaleen ajan rummut ja kitara ovat selkeä osa rytmiä.
Tasavallan presidentin kanslia

| Tasavallan presidentin kanslia |
| --- | --- |
Lyhenne:  TPK
Kansliapäällikkö:  Lauri Tierala
Budjetti:  47 milj. € (2024)
Työntekijöitä:  64 (2023)
Osoite:  Presidentinlinna Mariankatu 2 00170 Helsinki
Aiheesta muualla
Sivusto
Tasavallan presidentin kanslia (ruots. Republikens presidents kansli) on Suomen tasavallan presidentin avustava taho. Sen tehtäviä on hoitaa presidentin hallintoasiat ja järjestää presidentin ja hänen perheensä tarvitsemat henkilökohtaiset palvelut. Kanslia huolehtii myös presidentin turvallisuudesta. Kansliaan kuuluvat kansliapäällikkö, neuvonantajia, lehdistöpäällikkö, erityisavustajia, linnanvouti ja adjutantteja. Kanslia sijaitsee Presidentinlinnassa Helsingissä.
Tehtävät

Tasavallan presidentin kanslian tehtävä on avustaa tasavallan presidenttiä presidentintoimeen kuuluvissa tehtävissä. Kanslia hoitaa tasavallan presidentin hallintoasiat, säilyttää ja hoitaa tasavallan presidentin arkistoa sekä järjestää tasavallan presidentin ja hänen perheensä tarvitsemat henkilökohtaiset palvelut. Kanslia huolehtii myös tasavallan presidentin henkilökohtaisesta ja hänen käytössään olevien tilojen turvallisuudesta.
Tehtävät > Kabinetti

Tasavallan presidentin kabinettiin kuuluvat kansliapäällikkö, presidentin neuvonantajat, viestintäpäällikkö ja erityisavustaja. Kabinetti seuraa tasavallan presidentin tehtäviin ja toimivaltaan kuuluvia kysymyksiä sekä raportoi niistä tasavallan presidentille. Kabinetti vastaa tasavallan presidentin avustamisesta presidentintoimen hoidossa. Kansliapäällikkö toimii kabinetin päällikkönä.
Kabinetti kokoontuu kabinettikokouksessa käsittelemään tärkeimmät presidentitoimen hoitoon liittyvät asiat tasavallan presidentin johdolla. Muut asiat sekä kabinettikokouksen valmistelut käsitellään kansliapäällikön johdolla. Ohjelmakabinettiin kokoontuvat kabinetin lisäksi adjutantit.
Tehtävät > Kabinetti > Kabinetin jäsenet 2024–

Lauri Tierala - kansliapäällikkö
Juha Rainne - oikeudellinen neuvonantaja
Aliisa Tornberg - ulko- ja turvallisuuspoliittinen neuvonantaja
Rasmus Hindrén - puolustuspoliittinen neuvonantaja
Ville Brummer - rauhanvälityksen neuvonantaja
Tuomas Telkkä - kotimaan asioiden neuvonantaja
Mari-Kaisa Brander - viestintäpäällikkö
Tehtävät > Adjutantit

Puolustusvoimat asettaa tasavallan presidentin käytettäväksi tarpeellisen määrän adjutantteja. Adjuntatit toimivat tasavallan presidentin kansliassa ensimmäisen adjutantin johdolla. Adjutantit valmistelevat ja toteuttavat tasavallan presidentin ja presidentin puolison ohjelmaa ohjelmakabinetin ohjeiden mukaisesti. Yksi adjutanteista toimii presidentin puolison avustajana. Lisäksi yksi adjutantti avustaa eläkkeellä olevia presidenttejä.
Historia

Valtionhoitaja Mannerheim perusti avukseen adjutantuurin, joka koostui kahdesta osasta, sotilaallisesta kansliasta ja siviilikansliasta. Mannerheimin valtionhoitajakaudella adjutantuuri toimi entisessä kenraalikuvernöörin palatsissa. Adjutantuurista muodostettiin myöhemmin Tasavallan presidentin kanslia.
Kansliapäälliköitä

Hjalmar Enwald 1919–1931
Albin Ewald Rautavaara 1931–1941 (toimi myös oikeusministerinä vuosina 1938–1939)
Bruno Kivikoski 1941–1954
Ernst Bertil Sohlberg 1954–1958
Kurt Westerholm 1958–1966
Eero Wuori 1966
Richard Tötterman 1966–1970
Antero Jyränki 1970–1973
Kauko Sipponen 1973–1976
Juhani Perttunen 1976–1984
Jaakko Kalela 1984–2005
Jarmo Viinanen 2005–2009
Päivi Kairamo-Hella 2009–2012
Teemu Tanner 2012–2018
Hiski Haukkala 2018
Jukka Siukosaari 2018–2021
Hiski Haukkala 2021–2024
Lauri Tierala 2024–
Viestintäpäällikkö

Katri Makkonen 2013–2019
Jouni Mölsä 2019–2023
Riikka Hietajärvi 2023–2024
Mari-Kaisa Brander 2024–
Aiheesta muualla

Viralliset sivut
Daniel H. Shubin

Daniel H. Shubin on yhdysvaltalainen raamatuntutkija, opettaja, kirjailija ja kääntäjä.
Shubin on kirjoittanut useita uskontoa ja filosofiaa sekä erityisesti Venäjän kristinuskon ja ortodoksisen kirkon historiaa käsitteleviä teoksia. Hän on myös kääntänyt useita samoja aiheita käsitteleviä kirjoja venäjästä englanniksi. Shubin on asunut pitkään etelä-Kaliforniassa. Hän on naimisissa ja hänellä on kolme lasta.
Teoksia

Kingdoms and Covenants Xlibris Corp, 2000
Monastery Prisons Xlibris Corp, 2001
The History of Russian Christianity
Volume I: From the Earliest Years Through Tsar Ivan IV Algora Publishing, 2004
Volume II: The Patriarchal Age, Peter, the Synodal System Algora Publishing, 2004
Volume III: The Synodal Era And the Sectarians 1725 to 1894 Algora Publishing, 2005
Volume IV: The Orthodox Church 1894 to 1990 Tsar Nicholas II to Gorbachev's Edict on the Freedom of Conscience Algora Publishing, 2006
The Conscientious Objector and the United States Armed Forces Peace Church Challenge, 2008
Tsars and Imposters: Russia's Time of Troubles Algora Publishing, 2009
Attributes of Heaven and Earth:An interpretive theology of the realms of spirit and matter, Deity, creation, humanity, the earth, their past and future, based on Sacred Scripture by Daniel H. Shubin  Xlibris Corp, 2011
Heavenly Relationships lulu.com, 2011
The Gospel of the Prince of Peace, A Treatise on Christian Pacifism Peace Church Challenge, 2014
Omakustanteet:
Skovoroda: The World Tried to Catch Me but Could Not Daniel H. Shubin, 2012
Leo Tolstoy and the Kingdom of God Within You Daniel H. Shubin, 2013
Helena Roerich: Living Ethics and the Teaching for a New Epoch Daniel H. Shubin, 2013
Russia's Wisdom Daniel H. Shubin, 2014
Aleksandr Dobrolubov, Russia's Mystic Pilgrim Daniel H. Shubin, 2014
Daniel and Alla Andreev Daniel H. Shubin, 2015
Deeply Rooted

| Deeply Rooted Scarface |
| --- | --- | --- |

Studioalbumin tiedot
 Äänitetty : 2014–2015
 Julkaistu: 4. syyskuuta 2015
 Tuottaja(t): Scarface, Arthur McArthur, Amir Epstein, Chuck Heat, Cardiak, DJ Buddha, Ervin Pope, J. Baum, The Key, Luke Walker, M. Mac, Mike Dean, Nottz, N.O. Joe, Spuf Don
 Tyylilaji: gangsta rap
 Kesto: 54.44
 Levy-yhtiö: Facemob Music BMG Rights Management
Muut kannet
 Best Buy Deluxe Edition kansikuva.
Listasijoitukset
  Billboard 200: 11.
Scarfacen muut julkaisut
| Emeritus 2008 | Deeply Rooted 2015 |   |
Deeply Rooted on rap-artisti Scarfacen kahdestoista studioalbumi, joka julkaistiin 4. syyskuuta 2015. Albumista on myös julkaistu Best Buy Deluxe Edition versio, joka sisältää kolme lisäkappaletta.
Kappaleet

| 0 | 1 | 2 | 3 |
| --- | --- | --- | --- |

| # | Kappale | Vieraileva(t) artisti(t) | Aika |
| 1. | "Intro" |  | 0:59 |
| 2. | "Rooted" | Papa Reu | 3:37 |
| 3. | "The Hot Seat" | Jack Freeman | 4:13 |
| 4. | "Dope Man Pushin'" | Papa Reu | 3:17 |
| 5. | "Fuck You Too" | Z-Ro | 3:52 |
| 6. | "Steer" | Rush Davis | 4:28 |
| 7. | "Anything" | Rich Andruws | 4:21 |
| 8. | "Do What I Do" | Nas, Rick Ross & Z-Ro | 4:25 |
| 9. | "God" | John Legend | 4:52 |
| 10. | "Keep It Movin'" | Avant | 4:49 |
| 11. | "You" | CeeLo Green | 3:04 |
| 12. | "All Bad" |  | 4:38 |
| 13. | "Voices" |  | 4:15 |
| 14. | "No Problem" |  | 2:55 |
| 15. | "Outro" |  | 0:58 |
Kappaleet > Best Buy Deluxe Edition

| 0 | 1 | 2 | 3 |
| --- | --- | --- | --- |

| # | Kappale | Vieraileva(t) artisti(t) | Aika |
| 16. | "Exit Plan" | Akon | 4:33 |
| 17. | "Mental Exorcism" | Alex Isley | 3:36 |
| 18. | "I Don’t Know" |  | 4:28 |
Arvostelut

Allmusic:
Exclaim!: 7/10
HipHopDX:
Listasijoitukset

| Lista (2015) | Sijoitus |
| --- | --- |
U.S. "Billboard" Billboard 200: 11.
U.S. Billboard Top R&B/Hip-Hop Albums: 3.
The Rutles

The Rutles on englantilainen rockyhtye, joka parodioi The Beatles -yhtyettä. Rutles on koomikko Eric Idlen luomus, ja sen musiikki on Neil Innesin tekemää. Innesin kirjoittamat laulut ovat helposti tunnistettavia mukaelmia Beatlesin tunnetuista lauluista.
Historia

Eric Idle loi Rutlesin muusikko Neil Innesin musiikillisella avulla 1970-luvulla lyhytikäiseen BBC:n sarjaan Rutland Weekend Television. Sen jälkeen Idle ohjasi yhtyeestä vuonna 1978 rock-mokumentin All You Need is Cash, jonka soundtrack julkaistiin albumina The Rutles (1978).
Yhtye teki paluun 1990-luvulla ilman Eric Idleä ja teki yksittäisiä esiintymisiä sekä albumin Archaeology (1996), joka parodioi Beatlesin Anthology-kokoelmaa.
Yhtyeestä tehtiin 2000-luvulla toinen mokumentti Can’t Buy Me Lunch.
Jäsenet vuoden 1978 elokuvassa

Ron Nasty (John Lennon -hahmo, esittäjänä John Innes: kitara, kosketinsoittimet, laulu)
Dirk McQuickly (Paul McCartney -hahmo, esittäjänä Eric Idle, joka ei itse soita mitään instrumenttia)
Stig O’Hara (George Harrison -hahmo, esittäjänä Ricky Fataar: kitara, bassokitara, laulu, sitar, tabla)
Barry Wom eli Barrington Womble (Ringo Starr -hahmo, esittäjänä John Halsey: lyömäsoittimet, laulu)
Diskografia

The Rutles (1978)
Archaeology (1996)
Live + Raw (2014)
Filmografia

All You Need Is Cash (1978)
The Rutles 2: Can’t Buy Me Lunch (2002)
Aiheesta muualla

A History of The Rutles
Dietyleeniglykoli

| Dietyleeniglykoli |
| --- | --- |

Tunnisteet
IUPAC-nimi:  (2-hydroksietoksi)etan-2-oli
CAS-numero:  111-46-6
PubChem CID:  8117
Ominaisuudet
Molekyylikaava:  C4H10O3
Moolimassa:  106,12 g/mol
Sulamispiste:  −10,45 °C (262,7 K)
Kiehumispiste:  244–245 °C
Tiheys:  1,118 g/cm3
Dietyleeniglykoli (DEG) on orgaaninen yhdiste, jonka rakennekaava on HO-CH2-CH2-O-CH2-CH2-OH. Dietyleeniglykoli on kirkas hygroskooppinen hajuton neste, joka liukenee veteen ja polaarisiin orgaanisiin liuottimiin, kuten alkoholeihin ja eettereihin.
Dietyleeniglykoli kuuluu dioleihin (hiilivetyihin, jotka sisältävät kaksi alkoholiryhmää).
Käyttö

Kuten etyleeniglykolia myös dietyleeniglykolia käytetään jäänestoaineena. Dietyleeniglykolia käytetään myös liuottimena, eräiden orgaanisten yhdisteiden lähtöaineena ja kosmetiikkatuotteissa.
Dietyleeniglykolia on myös käytetty glyserolin ja propyleeniglykolin korvikkeena tai sen väärennöksenä muun muassa hammastahnoissa.
Myrkyllisyys

Dietyleeniglykoli on myrkyllistä ihmisille ja eläimille. Useita myrkytyksiä on tapahtunut, kun dietyleeniglykolia on käytetty myrkyttömän glyserolin (HOCH2CH(OH)CH2OH) asemesta elintarvikkeissa ja lääkevalmisteissa. Myrkyllisyytensä vuoksi dietyleeniglykolin käyttö elintarvikkessa ja lääkkeissä on kielletty.
Vuonna 1985 tapahtui Itävallassa viiniskandaali, jossa viineihin oli sekoitettu dietyleeniglykolia viinin maun parantamiseksi.
Vuonna 2006 Panamassa menehtyi useita ihmistä ihmisiä munuaisten toimintavajaukseen, kun yskänlääkkeessä oli käytetty liuottimena dietyleeniglykolia propyleeniglykolin sijasta. DEG on glyserolia halvempi sakeutusaine. Kemikaali oli saapunut Kiinasta astioissa, joihin aine oli merkitty glyseroliksi. Kiinassa menehtyi potilaita heidän saatuaan dietyleeniglykolia sisältänyttä injektiovalmistetta.
Aiheesta muualla

Dietyleeniglykolin kansainvälinen kemikaalikortti